**Susanne Næss Nielsen** (født 18. juni 1971 i Danmark) er direktør for Davvi - Senter for scenekunst. Nielsen er utdannet journalist ved Danmarks Medie- og Journalisthøjskole i Aarhus (2001). 

Fra 2006 til 2009 jobbet Nielsen i Stellaris DansTeater som informasjonsleder. Dette arbeidet innebar også å være festivalprodusent og informasjonsleder i DanseFestival Barents og Nordnorsk landsdelsscene for Dans.

I 2009 ble ble Nielsen ansatt som direktør for Nordnorsk landsdelscene for dans. Kort tid etter Nielsens tiltredelse som direktør endret stiftelsen navn til Dansearena nord og ble heretter definert som et kompetansesenter for dans. I Nielsens tid som leder har fokuset vært på å bygge et sterkere miljø for dansekunstnere i Nord-Norge samt å styrke nasjonale og internasjonale samarbeid.

I 2021, også under Nielsens ledelse, endret stiftelsen navn til Davvi – Senter for scenekunst og ble et kompetansesenter for hele scenekunstfeltet i Nord-Norge. Som en del av prosessen ble prosjekter og ansatte fra RadArt – nettverk for fri scenekunst overført til stiftelsen. I 2022 etablerte hun stiftelsens virksomhet med kontorer også i Tromsø og i Bodø.

I 2017 var Nielsen med i opprettelsen av Dansenett Norge, et nasjonalt turnénettverk for dans, etablert som et samarbeid mellom Dansens Hus, Bærum kulturhus, Dans Sørøst-Norge, DansiT, RAS og Dansearena nord. 

Nielsen har spilt en betydelig rolle for synliggjøringen av scenekunst fra nord i nasjonal og internasjonal sammenheng. Dansearena nord under Nielsens ledelse var de første i Norge til å etablere produsentstøtte for uavhengige scenekunstnere, og de etablerte flere langvarige internasjonale prosjekter. Blant annet var de med på å opprette et nordisk-baltisk turnénettverk for dans og er partner i det nordisk-baltiske dansenettverk Keðja. Nielsen er også med i arbeidsgruppen i Kulturnettverk Nord – et nettverk for kulturinstitusjoner og organisasjoner i Nord-Norge.

Verv
----

Styremedlem og nestleder i Festspillene i Nord-Norge 2012 - 2019

Styremedlem Danse- og Teatersentrum 2017-2020

Styreleder Danse- og Teatersentrum 2020-2023

Styremedlem og nestleder i IETM – International network for contemporary performing Arts, 2019 – dd (nestleder)

Styreleder i Fond for lyd og bilde 2021-2023 og 2024-2026

Referanser
----------

1. ↑  «sceneweb.no Susanne Næss Nielsen». Besøkt 2. januar 2024.
2. ↑  «Sceneweb.no om dansearena nord». Besøkt 2. januar 2024.
3. ↑  «Davvi – Senter for scenekunst - etablerer seg i Tromsø. De har inngått leiekontrakt med Tromsø kommune og Rådstua Teaterhus.». Besøkt 2. januar 2024.
4. ↑  «Dansenett Norge.no». Besøkt 2. januar 2024.
5. ↑  «Nytt landsdekkende dansenettverk: – En nasjonal jubel kommer til å bre seg Kulturinstitusjoner fra hele landet samarbeider om et nytt turnénettverk for dans.». Besøkt 2. januar 2024.
6. ↑  «arctic arts summit: artist residencies and exchanges: opportunities for circumpolar cooperation collaboration». Besøkt 2. januar 2024.
7. ↑  «S C E N E K U N S T .no Hva vil det si å ta nasjonalt ansvar?». Besøkt 2. januar 2024.
8. ↑  «davvi.org søk produsentstøtte». Besøkt 2. januar 2024.
9. ↑  «Kick-off for the Think Tank – Touring network for the Nordic-Baltic region». Besøkt 2. januar 2024.
10. ↑  «Keđja Nordic-Baltic Dance Activities». Besøkt 2. januar 2024.
11. ↑  «23.09.2020 KRAFTSAMLING BLANT NORDNORSKE KULTURAKTØRER». Besøkt 2. januar 2024.
12. ↑  «Kulturnettverk nord har som formål å arrangere fysiske og digitale møteplasser som skal styrke det operasjonelle og strategiske samarbeidet mellom kulturorganisasjoner/ institusjoner i Nord-Norge, også utover nettverkets medlemmer.». Besøkt 2. januar 2024.
13. ↑  «Fylkesrådet i Troms oppnevner Jens Johan Hjort til å lede Festspillene i Nord-Norge de neste fire årene.». Besøkt 2. januar 2024.
14. ↑  «danse- og teatersentrum, styret og årsmeldinger». Besøkt 2. januar 2024.
15. ↑  «Governance & Structure IETM». Besøkt 2. januar 2024.
16. ↑  «Kultur- og likestillingsdepartementet har oppnemnt styre i Fond for lyd og bilde for perioden 2024 til 2026. Susanne Næss Nielsen frå Hammerfest er gjenoppnemnt som styreleiar.». Besøkt 2. januar 2024.